CEMEF assessora als interessats, en matèria empresarial i laboral, davant la crisi del coronavirus
2025-07-24

La declaració de l’estat d’alarma, i la seua recent ampliació, suposa una brusca aturada en l’economia i l’activitat empresarial, a nivell general. A Burjassot, la regidoria de Comerç, que dirigeix Rosa Coca, a través de CEMEF, el Centre d’Ocupació, Estudis i Formació de l’Ajuntament de Burjassot, ha habilitat diferents vies de contacte, perquè empreses, emprenedors i negocis locals que han vist alterada la seua activitat puguen rebre assessorament.

El telèfon habilitat per CEMEF per a rebre informació és el 666510825, mentre que també es poden realitzar els dubtes, per correu electrònic en empresas@cemef.com.

A més, les empreses que ho desitgen, poden subscriure’s al butlletí diari que s’enviarà des de l’àrea de promoció econòmica de CEMEF. Poden sol·licitar la subscripció al butlletí enviant un correu electrònic a empresas4@cemef.com.